Konferencija o svjetskom stanovništu, Beograd
<s>Druga konferencija o svjetskom stanovništu održana je u Beogradu od 30. augusta do 10. septembra 1965. u organizaciji Ujedinjenih naroda i Međunarodne unije za naučno proučavanje stanovništva (International Union for the Scientific Study of Population, IUSSP).</s>

<s>Fokus ove međunarodne konferencije bio je na analizi fertiliteta kao segmenta važnog za politiku planiranja razvoja.</s><s>Ova konferencija održana je u vrijeme kada su se stručne studije o populacijskim aspektima razvoja podudarale s pokretanjem populacijskih programa koje je subvencionirala Američka agencija za međunarodni razvoj (USAID).</s>

<s>Historija</s>

<s>Tokom jedanaest godina koliko je prošlo od Prve konferencije o stanovništu održane u Rimu 1954., održano je nekoliko skupova posvećenih demografskim pitanjima, koje je organizirala Međunarodna unija za naučno proučavanje stanovništva, i nekoliko regionalnih konferencija pod pokroviteljstvom 
Ujedinjenih naroda.</s><s>Uz sve to ipak se osjetila potreba za novim globalnim skupom, da se sagleda sve što se desilo protekle dekade.</s>

<s>Tih godina vodile su se rasprave o eksplozivnom rastu stanovništva i problemima zemalja u razvoju sa tim.</s><s>Izražena je ideja da se konferencija održi u jednoj od takvih zemalja kako bi se sudionici iz prve ruke mogli upoznati sa stanjem.</s><s>Izbor je pao na SFR Jugoslaviju koja je bila dovoljno dobra da ponudi solidne organizacijske uvjete, ali i sliku zemlje u razvoju.</s>

<s>Tih godina međunarodne studije pokazivale su da stopa fertiliteta počinje padati kad zemlja dosegne određeni stupanj ekonomskog razvoja.</s><s>Što zbog urbanizacije, što zbog školovanije populacije, ali i zbog većeg broja zaposlenih žena i kasnijeg stupanja u brak.</s><s>Konstatirano je da se kontrola rađanja u najvećoj mjeri 
postiže abortusima, a tek u puno manjoj kontracepcijom.</s>

<s>Dok se na Rimskoj konferenciji zbog pritiska katoličkih zemalja gotovo uopće nije raspravljalo o kontroli rađanja u Beogradu je upravo to zasjedanje privuklo najviše pažnje, radova i zahtjeva za sudjelovanje u raspravama.</s><s>U Rimu je veliki naglasak stavljen na prikupljanje i koordinaciju rada sa demografskim statističkim podatcima, dok je u Beogradu naglasak stavljen na kritičnu važnost problema rasta stanovništva, i pritiska na resurse koji izaziva.</s>

<s>Zbog tog je beogradska konferencija bila dvostuko posjećenija nego rimska, i to naročito iz zemalja u razvoju.</s>

<s>Jedan od sudionika konferencije predložio je da moto konferencije umjesto stare biblijske Budite mudri, množite se i napučite zemlju bude Budite mudri, uravnotežite se i sačuvajte zemlju.</s>

<s>Izvori</s>

<s>Vanjske veze 
 The World Population Conference, Belgrade</s>

<s>1965
Konferencije
Ujedinjene nacije
Demografija
Istorija Beograda</s>

